
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 179
                                                              din 30 august 2018
      privind folosința cu titlu gratuit a sălii de sport a Școlii Gimnaziale „Aurel Mosora” Sighișoara,

          de către Asociația Sportivă „Hara Club Sighișoara”

 
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.580/03.08.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresele, înregistrate la Municipiul Sighișoara cu nr. 16.006/05.06.2018 și nr.  18.873/03.07.2018, prin care Asociația Sportivă „Hara Club Sighișoara”, reprezentată legal prin împuternicit Mihoc Costel, solicită folosința, cu titlu gratuit, a unei săli de sport disponibile din Sighișoara, necesară în vederea efectuării de către copiii înscriși la clubul sportiv a antrenamentelor care vor avea loc de patru ori pe săptămână, între orele 17 - 19;

Având în vedere că sportul contribuie la sănătatea şi dezvoltarea armonioasă a tinerilor; 

Având în vedere că prin susținerea copiilor care practică un anumit sport și prin ajungerea acestora la performanță și participarea la concursuri naționale și/sau internaționale, numele Sighişoarei se face auzit în contexte pozitive, de natură să aducă un beneficiu de imagine foarte greu de obţinut prin alte instrumente, mult mai costisitoare, de marketing;

Având în vedere prevederile art. 858 - 870, art. 874 și art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora : „Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere prevederile Legii nr. 69/2000, Legea educaţiei fizice şi sportului, cu modificările şi completările ulterioare și cele ale Hotărârii Guvernului nr. 884/2001 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;

Având în vedere şi Raportul de specialitate cu nr. 22.579/03.08.2018 al Arhitectului Șef și al Direcţiei Administrarea Patrimoniului, prin care se propune şi se justifică folosința cu titlu gratuit a sălii de sport a Școlii Gimnaziale „Aurel Mosora” Sighișoara, de către Asociația Sportivă „Hara Club Sighișoara”, pentru efectuarea antrenamentelor sportive ale copiilor înscriși la clubul sportiv, pentru anul 2018, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. ”c” şi “d”, alin. (5) lit. ”a”, alin. (6) lit. ”a” pct. 6, alin. (9), art. 45 alin. (3), art. 115 alin. (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

        H O T Ă R Ă Ş T E:
Art. 1. (1) Se aprobă folosinţa cu titlu gratuit a sălii de sport a Școlii Gimnaziale „Aurel Mosora” Sighișoara, de către Asociația Sportivă „Hara Club Sighișoara”, pentru anul 2018, începând cu data adoptării prezentei, pentru efectuarea antrenamentelor sportive ale copiilor înscriși la clubul sportiv.

(2) Antrenamentele vor avea loc de patru ori pe săptămână, câte două ore după-amiaza, astfel încât să nu perturbe activitatea desfășurată de școală.

(3) Programarea antrenamentelor sportive care se vor desfășura în sala de sport a Școlii Gimnaziale „Aurel Mosora” Sighișoara, se va face de comun acord de către directorul Școlii Gimnaziale „Aurel Mosora” Sighișoara împreună cu reprezentantul legal al Asociației Sportive „Hara Club Sighișoara”, ținând cont de faptul că nu trebuie să se perturbe activitățile instructiv-educative desfășurate de școală.
Art. 2. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Direcţia Administrarea Patrimoniului din cadrul Municipiului Sighişoara, Școala Gimnazială „Aurel Mosora” Sighișoara și Asociația Sportivă „Hara Club Sighișoara”.
Art. 3.  Prin grija Secretarului Municipiului Sighişoara, doamna Anca Bizo, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

      Ștefănescu Constantin       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Școala Gimnazială „Aurel Mosora” Sighișoara;
  1 ex. Asociația Sportivă „Hara Club Sighișoara”.
11 ex.
B.A. 
